Diari Oficial de la Generalitat Valenciana


Sumari del DOGV 9420, del 05-09-2022 (2022/7066)

RESOLUCIÓ de 20 de juliol de 2022, de la Secretaria Autonòmica de Justícia i Administració Pública, d'aprovació del Programa de teletreball del Servei de Documentació, Publicacions i Estadística Departamental de la Conselleria d'Agricultura, Desenvolupament Rural, Emergència Climàtica i Transició Ecològica, número 12/2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9420

Data del DOGV
:   05-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7066


Data del document
:   20-07-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 20 de juliol de 2022, de la Secretaria Autonòmica de Justícia i Administració Pública, d'aprovació del Programa de teletreball del Servei de Documentació, Publicacions i Estadística Departamental de la Conselleria d'Agricultura, Desenvolupament Rural, Emergència Climàtica i Transició Ecològica, número 12/2022. [2022/7066]  
  
Vista la proposta de programa de teletreball del Servei de Documentació, Publicacions i Estadística Departamental de la Conselleria d'Agricultura, Desenvolupament Rural, Emergència Climàtica i Transició Ecològica, número 12/2022, es formula aquesta proposta de resolució de conformitat amb els antecedents de fet i fonaments de dret següents:  
  
  
Antecedents de fet  
I. Amb data 31 de maig de 2022 es va registrar d'entrada en la Direcció General de Funció Pública una sol·licitud de la Sotssecretària de la Conselleria d'Agricultura, Desenvolupament Rural, Emergència Climàtica i Transició Ecològica, per a iniciar el procediment d'aprovació del Programa de teletreball del Servei de Documentació, Publicacions i Estadística Departamental, a l'empara de l'article 13 del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara en avant, Decret 49/2021).  
II. Després d'haver analitzat la proposta i la documentació presentada i d'haver comprovat si conté tots els elements i requisits previstos en el Decret 49/2021, en data 7 de juny, la Direcció General de Funció Pública va requerir l'òrgan proponent perquè esmenara la falta o hi adjuntara la documentació preceptiva, en el sentit indicat en l'escrit d'esmena de data 7 de juny de 2022.  
III. Amb data 21 de juny de 2022 es van registrar d'entrada en la Direcció General de Funció Pública escrit del sotssecretari de Conselleria d'Agricultura, Desenvolupament Rural, Emergència Climàtica i Transició Ecològica en què s'aporta documentació a fi d'esmenar la proposta de programa de teletreball del Servei de Documentació, Publicacions i Estadística Departamental de Conselleria d'Agricultura, Desenvolupament Rural, Emergència Climàtica i Transició Ecològica.  
IV. Presentada la documentació dins del termini concedit per a esmenar, i després d'haver analitzat la proposta de programa i de comprovar que compleix tots els elements i requisits previstos en el Decret 49/2021, en data 13 de juliol de 2022, la Direcció General de Funció Pública va elevar una proposta de resolució d'aprovació del Programa de teletreball del Servei de Documentació, Publicacions i Estadística Departamental de Conselleria d'Agricultura, Desenvolupament Rural, Emergència Climàtica i Transició Ecològica, a la Secretaria Autonòmica de Justícia i Administració Pública.  
  
Fonaments de dret  
I. El Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara en avant, Decret 49/2021), que regula la modalitat de prestació de serveis en règim de teletreball amb caràcter general i l'àmbit d'aplicació del qual es refereix al personal funcionari i laboral de l'Administració de la Generalitat.  
  
II. L'article 13.1 del Decret 49/2021, que regula el procediment per a l'aprovació dels programes de teletreball, i que estableix que, quan afecte llocs de treball amb adscripció orgànica i funcional en una mateixa conselleria o organisme, s'iniciarà a proposta de la corresponent sotssecretaria o òrgan competent en matèria de personal, dirigida a la direcció general competent en matèria de funció pública.  
  
III. Els apartats dos i tres de l'article 13 del Decret 49/2021, que estableixen la forma de presentació de la proposta, el seu contingut i la documentació de què s'ha d'acompanyar.  
IV. L'article 13.4 del Decret 49/2021, que atribueix a la direcció general amb competències en matèria de funció pública la competència per a analitzar, requerir per a fer-ne una possible esmena i proposar la resolució que siga procedent, de les propostes de programes de teletreball que tramiten les sotssecretaries o òrgans competents en matèria de personal de les conselleries o organismes.  
V. L'article 13.5 del Decret 49/2021, que estableix que, després d'haver transcorregut el termini per a l'esmena, si és el cas, la direcció general competent en matèria de funció pública elevarà una proposta de resolució en el sentit que siga procedent a la secretaria autonòmica amb competències en matèria de funció pública.  
En virtut del que s'ha dit més amunt, de conformitat amb els preceptes esmentats i altres d'aplicació general, i conforme a la proposta de resolució elevada per la Direcció General de Funció Pública, resolc:  
  
Primer  
Aprovar el Programa de teletreball del Servei de Documentació, Publicacions i Estadística Departamental de Conselleria d'Agricultura, Desenvolupament Rural, Emergència Climàtica i Transició Ecològica, amb el número 12/2022, que s'adjunta com a annex I i II a aquesta resolució. El document complet del programa pot consultar-se en la següent pàgina web: https://intraagroambient.gva.es/es/teletreball.  
  
Segon  
De conformitat amb el que preveu l'article 5 del Decret 49/2021, la duració serà la determinada en el programa de teletreball, que, en tot cas, serà d'un màxim d'un any prorrogable per períodes iguals, i caldrà entendre'l prorrogat pel mateix període si, una vegada arribat el venciment, l'òrgan proponent no manifesta el contrari.  
  
Tercer  
Les persones que ocupen algun dels llocs de treball identificats en l'annex II i que complisquen els requisits establits en l'article 4 del Decret 49/2021 podran participar voluntàriament en el programa i presentar les seues sol·licituds conforme al model previst en la següent adreça web: https://www.gva.es/es/inicio/procedimientos'id\_proc=22393, en el termini de 15 dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana. Les sol·licituds es dirigiran telemàticament a la Sotssecretaria de Conselleria d'Agricultura, Desenvolupament Rural, Emergència Climàtica i Transició Ecològica, la qual dictarà una resolució en el termini màxim de tres mesos des de la publicació del programa, en la qual constarà l'inici i l'acabament del programa de teletreball, la distribució dels dies de treball presencial i de teletreball, el personal participant i les activitats que haurà de desenvolupar de conformitat amb les fitxes d'identificació dels compromisos d'execució.  
El personal que resulte seleccionat per a participar en el programa de teletreball realitzarà obligatòriament un curs de formació específic en els termes previstos en l'article 10 del Decret 49/2021. Així mateix, realitzarà una declaració responsable relativa a seguretat i salut emplenant el qüestionari previst en l'article 9 del decret esmentat.  
  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, podran interposar un recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució.  
  
València, 20 de juliol de 2022.- La secretària autonòmica de Justícia i Administració Pública: Isabel Gemma Fajardo García.  
  
  
  
ANNEX I  
Programa de teletreball del Servei de Documentació, Publicacions i Estadística Departamental de la Conselleria d'Agricultura, Desenvolupament Rural, Emergència Climàtica i Transició Ecològica, número 12/2022  
  
Òrgan superior o directiu de què depenen els llocs de treball: Sotssecretaria  
  
A) Causes i objectius de la proposta, que en tot cas haurà de contribuir a una millor organització del treball que fonamenta la seua implantació.  
Tal com estableix l'Ordre 8/2021, de 22 d'abril, de la consellera d'Agricultura, Desenvolupament Rural, Emergència Climàtica i Transició Ecològica, per la qual es desenvolupa el Decret 176/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, al Servei de Documentació, Publicacions i Estadística Departamental li corresponen les funcions següents: recopilar, analitzar i proporcionar als òrgans superiors i directius la informació socioeconòmica adequada per a la política de la Conselleria; l'organització i custòdia dels fons bibliogràfics amb la finalitat de mantindre un centre de documentació d'interés per a la Conselleria; organitzar l'estadística agroalimentària valenciana, tant en ús propi com en compliment dels acords amb altres institucions; proposar i elaborar publicacions i estadístiques en matèria pròpia de la Conselleria; realitzar l'elaboració d'informació periòdica dels sectors agrari i pesquer, i qualssevol altres funcions d'anàloga finalitat que li siguen encomanades.  
  
Totes aquestes funcions poden ser realitzades mitjançant la modalitat de teletreball.  
Segons l'article 3 del Decret 49/2021, tindran la consideració de llocs de treball susceptibles de ser exercits mitjançant teletreball els que puguen ser exercits de manera autònoma i a distància atenent les seues característiques específiques i els mitjans requerits per al seu desenvolupament.  
Aquest mateix article estableix que, amb caràcter orientatiu, es consideren llocs de treball susceptibles de ser exercits en la modalitat de teletreball aquells les funcions principals dels quals són les següents:  
  
- Elaboració d'informes i assessorament tècnic.  
- Redacció, correcció i tractament de documents.  
- Tramitació d'expedients mitjançant aplicacions informàtiques, ofimàtiques o xarxes corporatives.  
Entre els quals s'emmarquen les funcions del Servei de Documentació, Publicacions i Estadística Departamental.  
El programa de teletreball del Servei de Documentació, Publicacions i Estadística Departamental contribuirà a una millor organització del treball redefinint objectius i avançant en l'orientació del treball als resultats i a una millor gestió del temps, sense que això comporte en cap cas reduir la qualitat del servei públic sinó incrementar l'eficàcia i l'eficiència en la prestació de serveis i avançar en la millora de les condicions de treball del personal empleat públic, entre les quals cal destacar la conciliació de la vida familiar, personal o laboral i la corresponsabilitat.  
  
I tot això, sense oblidar els beneficis que es deriven per a la comunitat en el seu conjunt, entre altres i per fer-ne esment dels més evidents, les millores en la mobilitat urbana i la reducció de la contaminació.   
  
B) Duració del programa.  
La duració del programa de teletreball del Servei de Documentació, Publicacions i Estadística Departamental serà d'un any prorrogable anualment.  
  
C) Informe favorable de l'òrgan superior o directiu de què depenen els llocs de treball.   
S'hi adjunta informe favorable de l'òrgan superior.  
  
D) Nombre màxim de llocs que poden participar en el programa de teletreball.  
Es proposa el programa de teletreball per a la totalitat dels llocs de treball del Servei de Documentació, Publicacions i Estadística Departamental (11 llocs de treball, ocupats actualment per 10 funcionaris i funcionàries) per la disponibilitat i suficiència dels mitjans i s'assenyala que, en tot cas, sempre queda garantida una presencialitat en el Servei de Documentació, Publicacions i Estadística Departamental no inferior al 20 % del total de personal en aquesta unitat.  
  
  
E) Identificació clara i concreta de la tipologia dels llocs de treball que podrien incorporar-se al programa de teletreball, amb indicació de la seua adscripció orgànica i funcional o territorial.  
La tipologia dels 11 llocs de treball que podrien incorporar-se al programa de teletreball es detalla en l'annex II.  
Els llocs de treball inclosos en el programa del Servei de Documentació, Publicacions i Estadística Departamental estan adscrits orgànicament i funcionalment a la Sotssecretaria, a través de la Subdirecció General del Gabinet Tècnic.  
Es tracta de llocs de treball tant de caràcter tècnic com administratiu i són susceptibles de ser exercits de manera autònoma i a distància, atenent les seues característiques específiques i els mitjans requerits per al seu desenvolupament, de conformitat amb el que es preveu en l'article 3.1 del Decret 49/2021.  
La relació de llocs de treball que es detalla en l'annex II no inclou cap lloc de treball que requerisca la prestació necessària de serveis presencials, i no conté tampoc cap lloc classificat amb el nivell màxim de classificació previst per als llocs de treball de l'Administració de la Generalitat o el nivell competencial màxim que puga establir-se, atenent la seua especial responsabilitat, a les funcions de direcció i coordinació que els puguen correspondre. Així doncs, la prestació efectiva d'aquests queda plenament garantida sense la presència física de la persona treballadora.  
  
F) Distribució de la jornada setmanal del personal participant.  
La jornada setmanal del personal participant del Servei de Documentació, Publicacions i Estadística Departamental es distribuirà de manera que tres dies a la setmana siguen prestats en règim de teletreball i dos dies de manera presencial.  
La jornada diària no es podrà fraccionar, en cap cas, en les dues modalitats de prestació de servei, teletreball i presencial.  
L'organització del personal s'efectuarà, a excepció de les absències justificades, de manera que, d'una part, sempre hi haja un 20 % del total del personal adscrit al Servei de Documentació, Publicacions i Estadística Departamental, de prestació de serveis de manera presencial i, d'una altra, que almenys un dia a la setmana (en general els dimecres, excepte si el cap de servei per motius de l'organització del treball dispose un altre dia) tota la plantilla coincidisca en les dependències en règim de treball presencial.  
Els dies laborables, exceptuant-ne el dimecres en què tota la plantilla realitzarà la seua jornada de treball presencialment, prestaran el servei de manera presencial entre dues i tres persones, a excepció de les absències justificades.  
  
G) Barem aplicable per a la selecció del personal.  
Després de la publicació del programa de teletreball en el Diari Oficial de la Generalitat Valenciana, les persones que puguen optar-hi per ocupar llocs de treball identificats en aquest com a susceptibles de poder incorporar-se al teletreball, presentaran les seues sol·licituds de participació davant l'òrgan proponent del programa, en el termini que s'indique en la resolució d'aprovació del programa de teletreball, mitjançant el model previst en l'annex III del Decret 49/2021.  
La Sotssecretaria analitzarà les sol·licituds i quan siga procedent, per ser superior el nombre de sol·licituds al de llocs previstos en el programa de teletreball, les valoraran de conformitat amb el barem establit en l'annex V del Decret 49/2021. No obstant això, no està previst que el nombre de sol·licituds de teletreball siga superior al de llocs inclosos el programa de teletreball, perquè tots els llocs de treball del Servei de Documentació, Publicacions i Estadística Departamental s'inclouen en aquest programa.  
  
H) Mitjans tecnològics necessaris per a l'acompliment de les funcions de forma no presencial mitjançant teletreball.  
Tal com estableix el Decret 49/2021, l'Administració proporcionarà i mantindrà a qui teletreballe els mitjans tecnològics necessaris per a la seua activitat. La concreció d'aquests mitjans correspondrà, en el marc del corresponent programa de teletreball o pla personal de treball, a la persona titular de la sotssecretaria o òrgan competent en matèria de personal en coordinació amb la direcció general competent en tecnologies de la informació i les comunicacions.  
Els mitjans tecnològics necessaris per al compliment de les funcions de manera no presencial mitjançant teletreball han de ser els que dictamine sobre aquest tema la direcció general de la Generalitat competent en matèria de tecnologies de la informació i les comunicacions.  
Aquests mitjans s'adaptaran a les necessitats i actualitzacions que vagen decidint-se sobre aquest tema.  
Les persones que sol·liciten la seua incorporació al programa, sempre que ocupen un lloc de treball inclòs en l'annex II, i que no disposen de la infraestructura necessària, només podran incorporar-se una vegada que aquests mitjans estiguen implementats, en compliment de l'apartat 1.d de l'article 4 del Decret 49/2021.  
Cal tindre en compte que, des de gener de 2022, 4 dels 11 funcionaris del Servei ja disposen en els seus domicilis d'ordinadors portàtils subministrats per la Conselleria.  
En el cas que es produïsca un mal funcionament en l'equip informàtic o en les aplicacions instal·lades en aquest que impedisca el teletreball i que no puga ser solucionat el mateix dia, la persona afectada haurà de reincorporar-se al seu centre de treball l'endemà, i reprendrà l'exercici en la modalitat de teletreball quan s'haja solucionat l'esmentat problema de caràcter tècnic.  
  
I) Informe favorable de la direcció general competent en matèria de tecnologies de la informació i les comunicacions.  
Vista i analitzada la proposta de programa de teletreball del Servei de Documentació, Publicacions i Estadística Departamental d'aquesta Conselleria d'Agricultura, Desenvolupament Rural, Emergència Climàtica i Transició Ecològica, la Direcció General de Tecnologies de la Informació i les Comunicacions va emetre informe favorable amb data 12 de maig de 2022, i va recordar la necessitat del compliment de les condicions relatives a les necessitats TIC del personal de la Generalitat en modalitat de teletreball dictaminades a aquest efecte per aqueixa direcció general:  
«Tot el personal susceptible de formar part d'un programa de teletreball haurà de disposar dels mitjans tecnològics següents:  
1. Un ordinador portàtil corporatiu de la Generalitat configurat com a lloc de treball normalitzat (d'ara en avant PTN), dotat de les mesures de seguretat corporatives i amb les aplicacions necessàries instal·lades. No es podran utilitzar ordinadors domèstics. Sempre que siga possible, per teletreballar en períodes o dies diferents, s'ha de procurar que cada PTN portàtil siga compartit per dues persones, la qual cosa comportaria una gran economia d'escala i eficiència en la gestió de recursos públics.  
La gestió d'aqueixes comparticions la realitzaran els serveis implicats, secundats per la DGTIC.  
2. Un certificat digital d'empleat públic o personal.  
3. Una connexió segura de xarxa privada virtual (VPN en les seues sigles en anglés).  
4. Si fora necessari per al teletreball, una aplicació informàtica que li permeta atendre la seua extensió de telèfon corporativa des del PTN.  
  
5. Si disposa de les eines NIWDBKM@yyi (ofimàtica, correu electrònic, treball col·laboratiu, etc., del paquet M365 de Microsoft), ha de tindre actiu el doble factor d'autenticació (MFA) i haurà d'utilitzar el seu dispositiu mòbil com a mitjà de confirmació de la identitat en l'autenticació d'accés a les eines. Si no és possible utilitzar el propi dispositiu mòbil, es dotarà de mitjà alternatiu.  
  
D'altra banda, aquest personal ha de disposar prèviament de connexió pròpia a internet en el lloc des d'on haja de teletreballar».  
  
J) Termini proposat per a la presentació de sol·licituds de participació.  
Els funcionaris i funcionàries del Servei de Documentació, Publicacions i Estadística Departamental podran presentar les seues sol·licituds de participació en el programa de teletreball del Servei mitjançant el model previst en l'annex III del Decret 49/2021, en el termini de 15 dies hàbils des de la publicació d'aquest programa en el Diari Oficial de la Generalitat Valenciana.  
K) Informe d'impacte de gènere  
El Decret 49/2021 estableix que en els programes de treball s'incorporarà un informe d'impacte per raó de gènere en els termes de l'article 4 bis de la Llei 9/2003, de 2 d'abril, de la Generalitat, per a la igualtat entre homes i dones. En aquest article es disposa que: «Els projectes normatius incorporaran un informe d'impacte per raó de gènere que serà elaborat pel departament o centre directiu que proposa l'avantprojecte de llei o projecte de norma, pla o programa, d'acord amb les instruccions i directrius que dicte l'òrgan competent en la matèria, i haurà d'acompanyar la proposta des de l'inici del procés de tramitació.»  
  
S'hi adjunta l'informe d'impacte per raó de gènere.  
  
El sotssecretari